રાજસ્થાનના સાંચોરમાં આવેલા એક ફાર્મહાઉસમાં રહેતી સગીરાને તે જ ફાર્મહાઉસમાં ભાગીયા તરીકે કામ કરતા ઈસમે તેણીની સાથે દુષ્કર્મ આચરી ગર્ભવતી બનાવી દેતા તેણી મુશ્કેલીમાં મુકાઈ ગઈ હતી અને સમગ્ર પાપ છુપાવવા જન્મનાર બાળકને બારોબાર પધરાવી દેવાનો કારસો રચીને સાંચોરની હોસ્પિટલમાં તેણીની પ્રસુતિ કરાવ્યા બાદ એમ્બ્યુલન્સના ચાલકને બાળક સોંપવામાંં આવતા તેણે આ બાળક મોટા કાપરાના શૈલેષ ઉર્ફે ટીનો ગોવિંદભાઈ દરજીને સોંપેલ અને ત્યાંથી આ બાળકને અમદાવાદ ખાતે રહેતા એક નિઃસંતાન પરીવારને સોંપવામાં આવેલ, જ્યાં બાળક વિનાના ઘરમાં બાળક જોવા મળતા પાડોશીઓને શંકા જતા પુષ્પાબેન નામના મહિલાએ આ મામલે અમદાવાદ શાહપુર પોલીસને જાણ કરતા પોલીસે બાળકનો કબ્જો મેળવનાર મહિલાની પૂછપરછ કરતા તેણે આ બાળક મોટાકાપરાથી લાવ્યુ હોવાનું જણાવતા પોલીસ તપાસ દરમ્યાન મોટા કાપરા પહોંચીને ત્યાં સમગ્ર ઘટના અંગે ભીલડી પોલીસને વાકેફ કરીને વધુ તપાસ અર્થે ભીલડી પોલીસ રાજસ્થાનના સાંચોર મુકામે તપાસ અર્થે પહોંચી હતી અને ત્યાંથી એમ્બ્યુલન્સમાં બાળકને મોટા કાપરા લાવનાર એમ્બ્યુલન્સ વાનના ચાલક અર્જુન અખારામ માળી તથા મોટા કાપરાના શૈલેષ ગોિંવદભાઈ દરજીની પોલીસે અટકાયત કરી હતી.